**Tájékoztató**

A Veszprém Megyei Kormányhivatal *a hivatásos gondnoki feladatot ellátó személyek képesítési előírásairól szóló 25/2003. (V. 13.) ESzCsM rendelet* 2. § (2) bekezdése *alapján* **hivatásos gondnoki képzés**t tart. A képzés célja, hogy megfelelő ismereteket nyújtson a cselekvőképességében részlegesen, vagy teljesen korlátozott személyek személyi és vagyoni jogai érdekvédelmének ellátáshoz.

***A hivatásos gondnoki képzésre jelentkezhet, aki:***

* nagykorú,
* cselekvőképes,
* büntetlen előéletű,
* legalább középfokú iskolai végzettségű,
* magyar állampolgár.

*A képzés tervezett időpontja*: **2018. február 26-2018. március 01.**, helyszíne: 8200 Veszprém, Megyeház tér 1., fszt. Lasztovicza Jenő terem. A képzés költsége: **35.000,- Ft.**

A képzés időtartama 28 óra, amely az írásbeli vizsga 1 órás időtartamát is magában foglalja.

A képzés tesztkérdésekből álló írásbeli vizsgával zárul, a vizsga ideje: **2018. március 08.**

A vizsga értékelése a vizsga napján történik. Az értékelés során a lehetséges értékelés: megfelelt/nem felelt meg. Nem bocsátható vizsgára az a személy, aki a képzés során több mint 4 óráról hiányzott.

A képzésben részt vevők a tanfolyam sikeres elvégzéséről a Veszprém Megyei Kormányhivatal által kiállított tanúsítványt kapnak, amely alapján Budapest Főváros Kormányhivatal nyilvántartásba veszi őket.

A **képzésre jelentkezni** személyesen, illetve a mellékelt jelentkezési lap kitöltésével és Hivatal alábbi elérhetőségeire történő megküldésével **2018. február 23.** napjáig lehet.

**Levelezési cím:** Veszprém Megyei Kormányhivatal Hatósági Főosztály Szociális és Gyámügyi Osztály 8200 Veszprém, Megyeház tér 1.

**E-mail:** vemkh.szoc.gyamugy@veszprem.gov.hu

**A képzésen való részvétel feltétele, hogy a jelentkező a képzés díját legkésőbb 2018. február 23. napjáig megfizesse.** A Kormányhivatal a befizetett részvételi díjról számlát állít ki, mely a képzésen kerül átadásra a résztvevőnek.

A képzéssel, illetve a hivatásos gondnoki tevékenységgel kapcsolatosan további információt Badiczné Juhász Anna nyújt a 88/579-311-es telefonszámon, vagy a vemkh.szoc.gyamugy@veszprém.gov.hu e-mail címen.